„57% dintre oameni spun că e foarte interesant acest lucru, că se uită la TV, la aceste 'spectacole' ale Justiției, ei consideră că se face o educație prin asta, cred că participă și acest proces la reducerea corupției în viitor. Este o creștere de încredere a întregului sistem. DNA ajunge la o încredere de 63%, niciodată o instituție a sistemului juridic nu a ajuns la acest nivel de încredere, de asemenea Codruța Kovesi are o încredere foarte bună, peste 40%, pentru un procuror șef este foarte mult și fără precedent”, a spus sociologul Vasile Dâncu la emisiunea Jurnalul de seară de la Digi24.

„În cadrul măsurării încrederii instituționale, în acest moment în frunte se află Justiția. Ține agenda zilei și interesul oamenilor. Oamenii au încredere în ceea ce văd, sunt de partea procurorilor”, a completat Vasile Dâncu.